ANM a emis prognoza meteo pentru următoarele patru săptămâni. Cum va fi vremea în România.
Urmează două săptămâni cu vreme normală, anunță ANM. Începutul lunii octombrie va aduce temperaturi ușor sub cele normale.
După o săptămână cu temperaturi scăzute, sub mediile normale, urmează două săptămâni cu vreme normală. Începutul lunii octombrie va aduce temperaturi ușor sub cele normale în România.6 – 13 septembrieValorile termice vor fi mai coborâte decât cele specifice acestei perioade, în toate regiunile, dar cu o abatere termică negativă ușor mai accentuată în regiunile extracarpatice. Regimul pluviometric va fi deficitar în toate regiunile, dar mai ales în zonele montane.13 – 20 septembrieTemperaturile medii ale aerului se vor situa în general în jurul celor normale pentru această perioadă, la nivelul întregii țări, posibil ușor mai ridicate în sud-vest. Cantitățile de precipitații vor fi în general apropiate de cele normale pentru această săptămână, dar cu o tendință ușor deficitară, local, în jumătatea estică a țării.20 – 27 septembrieTemperatura medie a aerului va avea valori apropiate de cele normale pentru acest interval, pe întreg teritoriul României. Regimul pluviometric va fi în general apropiat de cel normal pentru această perioadă, dar cu posibilitatea unui ușor excedent, local.27 septembrie – 4 octombrieMediile valorilor termice se vor situa ușor sub cele normale pentru această săptămână, în jumătatea nord-estică a țării, iar în rest vor fi apropiate de cele specifice pentru acest interval. Cantitățile de precipitații estimate pentru această perioadă vor fi local deficitare în regiunile vestice și nord-vestice, iar în rest vor fi apropiate de cele normale pentru acest interval.